URDHËR
Nr. 193, datë 10.3.2026

PËR DELEGIM KOMPETENCASH

Në mbështetje të pikës 4, të nenit 102, të Kushtetutës së Republikës së Shqipërisë; të ligjit nr. 9000/2003, “Për organizimin dhe funksionimin e Këshillit të Ministrave”; të neneve 28, 29, të ligjit nr. 44/2015, “Kodi i Procedurës Administrative të Republikës së Shqipërisë”; të pikës 2, të nenit 11, të ligjit nr. 90/2012, “Për organizimin dhe funksionimin e administratës shtetërore” si dhe të vendimit të Këshillit të Ministrave nr. 512, datë 25.9.2025, “Për përcaktimin e fushës së përgjegjësisë shtetërore të Ministrisë së Turizmit, Kulturës dhe Sportit”,

URDHËROJ:

1. Delegimin e kompetencave të titullarit të Ministrisë së Turizmit, Kulturës dhe Sportit te zëvendësministri, znj. Marinela Prifti, nga data 11.3.2026 deri në datën 13.3.2026, për trajtimin dhe nënshkrimin e akteve administrative dhe shkresave zyrtare që lidhen me çështjet e fushës së turizmit.
2. Zëvendësministri ndalohet të nëndelegojë tek një organ i tretë kompetencat e përfituara përmes këtij akti delegimi.
3. Ngarkohet zëvendësministri i Ministrisë së Turizmit, Kulturës dhe Sportit, znj. Marinela Prifti, për zbatimin e këtij urdhri.
[bookmark: _GoBack]4. Ngarkohet Drejtoria e Burimeve Njerëzore për komunikimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

